CELEX: 32018R1472
Language: ro
Date: 2018-09-28 00:00:00
Title: Regulamentul (UE) 2018/1472 al Comisiei din 28 septembrie 2018 de modificare a anexei II la Regulamentul (CE) nr. 1333/2008 al Parlamentului European și al Consiliului și a anexei la Regulamentul (UE) nr. 231/2012 al Comisiei în ceea ce privește coșenila, acidul carminic, carminele (E 120) (Text cu relevanță pentru SEE.)

3.10.2018   
               
               
                  RO
               
               
                  Jurnalul Oficial al Uniunii Europene
               
               
                  L 247/1
               
            
         REGULAMENTUL (UE) 2018/1472 AL COMISIEI
         din 28 septembrie 2018
         de modificare a anexei II la Regulamentul (CE) nr. 1333/2008 al Parlamentului European și al Consiliului și a anexei la Regulamentul (UE) nr. 231/2012 al Comisiei în ceea ce privește coșenila, acidul carminic, carminele (E 120)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 10 alineatul (3) și articolul 14,
         întrucât:
         
                     (1)
                  
                  
                     Anexa II la Regulamentul (CE) nr. 1333/2008 conține o listă a Uniunii cuprinzând aditivii alimentari aprobați pentru utilizare în alimente și condițiile lor de utilizare.
                  
               
                     (2)
                  
                  
                     Regulamentul (UE) nr. 231/2012 al Comisiei (2) conține specificațiile pentru aditivii alimentari cuprinși în anexele II și III la Regulamentul (CE) nr. 1333/2008.
                  
               
                     (3)
                  
                  
                     Coșenila, acidul carminic, carminele (E 120) reprezintă o substanță autorizată în calitate de colorant care poate fi utilizată într-o varietate de alimente în conformitate cu anexa II la Regulamentul (CE) nr. 1333/2008.
                  
               
                     (4)
                  
                  
                     Articolul 32 alineatul (1) din Regulamentul (CE) nr. 1333/2008 prevede că toți aditivii alimentari care au fost deja aprobați în Uniune înainte de 20 ianuarie 2009 fac obiectul unei noi evaluări a riscurilor de către Autoritatea Europeană pentru Siguranța Alimentară („autoritatea”).
                  
               
                     (5)
                  
                  
                     În acest scop, Regulamentul (UE) nr. 257/2010 al Comisiei (3) prevede un program de reevaluare a aditivilor alimentari, potrivit căruia reevaluarea coloranților trebuia să fi fost finalizată până la data de 31 decembrie 2015.
                  
               
                     (6)
                  
                  
                     La data de 18 noiembrie 2015, autoritatea a emis un aviz științific privind reevaluarea coșenilei, acidului carminic, carminelor (E 120) ca aditiv alimentar (4). Autoritatea a concluzionat că actualul set de date nu oferă motive de a revizui doza zilnică acceptabilă (DZA) pentru E 120 și că estimările detaliate ale expunerii erau inferioare DZA în cazul tuturor grupurilor de populație. Cu toate acestea, autoritatea a recomandat să se revizuiască actualul titlu „coșenilă, acid carminic, carmine”, astfel încât el să reflecte cu mai multă precizie materia utilizată ca aditiv alimentar și să se actualizeze specificațiile în ceea ce privește procentul de materie care nu este luată în considerare, limitele maxime pentru elementele toxice și prezența compușilor proteici.
                  
               
                     (7)
                  
                  
                     În temeiul articolului 10 alineatul (3) din Regulamentul (CE) nr. 1333/2008, lista Uniunii conținând aditivi alimentari aprobați se modifică în conformitate cu procedura menționată în Regulamentul (CE) nr. 1331/2008 al Parlamentului European și al Consiliului (5).
                  
               
                     (8)
                  
                  
                     Articolul 3 alineatul (1) din Regulamentul (CE) nr. 1331/2008 prevede faptul că lista Uniunii conținând aditivi alimentari poate fi actualizată fie la inițiativa Comisiei, fie în urma unei cereri.
                  
               
                     (9)
                  
                  
                     Prin urmare, este adecvat să fie modificată anexa II la Regulamentul (CE) nr. 1333/2008 și anexa la Regulamentul (UE) nr. 231/2012.
                  
               
                     (10)
                  
                  
                     Ar trebui să fie prevăzută o perioadă rezonabilă de timp înainte ca modificările să devină aplicabile, pentru a permite operatorilor economici din sectorul alimentar să îndeplinească noile cerințe stabilite în prezentul regulament.
                  
               
                     (11)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            În anexa II la Regulamentul (CE) nr. 1333/2008, oriunde se face trimitere la „E 120 Coșenilă, acid carminic, carmine”, sintagma se înlocuiește cu „E 120 Acid carminic, carmină”.
         
         
            Articolul 2
            Anexa la Regulamentul (UE) nr. 231/2012 se modifică în conformitate cu anexa la prezentul regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 23 octombrie 2019.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 28 septembrie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 354, 31.12.2008, p. 16.
         
            (2)  Regulamentul (UE) nr. 231/2012 al Comisiei din 9 martie 2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului (JO L 83, 22.3.2012, p. 1).
         
            (3)  Regulamentul (UE) nr. 257/2010 al Comisiei din 25 martie 2010 de stabilire a unui program de reevaluare a aditivilor alimentari autorizați în conformitate cu Regulamentul (CE) nr. 1333/2008 al Parlamentului European și al Consiliului privind aditivii alimentari (JO L 80, 26.3.2010, p. 19).
         
            (4)  EFSA Journal 2015; 13(11):4288.
         
            (5)  Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (JO L 354, 31.12.2008, p. 1).
      
      
         
            ANEXĂ
            În anexa la Regulamentul (UE) nr. 231/2012, rubrica „E 120 Coșenilă, acid carminic, carmine” se înlocuiește cu următorul text:
            
               
                           „E 120 ACID CARMINIC, CARMINĂ
                           
                        
                     
                           
                              Sinonime
                           
                        
                        
                           Roșu natural CI 4
                        
                     
                           
                              Definiție
                           
                        
                        
                           Acidul carminic se obține din extractele apoase, alcoolice apoase sau alcoolice din coșenilă, care constă în corpurile uscate ale insectelor-femele Dactylopius coccus Costa.
                           Carminele sunt lacurile de aluminiu ale acidului carminic în care aluminiul și acidul carminic sunt presupuși a fi prezenți în raport molar de 1:2.
                           Principiul colorant este acidul carminic. Cantități minore ale formei sale aminate, acid 4-aminocarminic pot fi, de asemenea, prezente.
                           În produsele comerciale, principiul colorant și anume acidul carminic poate fi prezent în asociere cu cationi de amoniu, calciu, potasiu sau sodiu, singular sau în combinație, iar acești cationi pot fi prezenți și în exces. Produsele comerciale pot conține și material proteic derivat din insectele-sursă.
                        
                     
                           Nr. indicelui de culoare
                        
                        
                           75470
                        
                     
                           Einecs
                        
                        
                           Acid carminic: 215-023-3; carmine: 215-724-4
                        
                     
                           Denumire chimică
                        
                        
                           Acid 7-β-D-glucopiranozil-3,5,6,8-tetrahidroxi-1-metil-9,10-dioxoantracen-2-carboxilic (acid carminic); carmina este chelatul de aluminiu hidrat al acestui acid
                        
                     
                           Formulă chimică
                        
                        
                           C22H20O13 (acid carminic)
                        
                     
                           Masă moleculară
                        
                        
                           492,39 (acid carminic)
                        
                     
                           Compoziție
                        
                        
                           Conține minimum 90 % acid carminic; minimum 50 % acid carminic în chelați.
                        
                     
                           
                              Descriere
                           
                        
                        
                           Materie solidă sau sub formă de pulbere, de culoare roșie spre roșu închis
                        
                     
                           
                              Identificare
                           
                        
                        
                            
                        
                     
                           Spectrometrie
                        
                        
                           Acid carminic:
                           
                                        
                                    
                                    
                                       Maximum în soluție apoasă de amoniac la ca. 518 nm
                                    
                                 
                                        
                                    
                                    
                                       Maximum în soluție clorhidrică diluată la ca. 494 nm
                                    
                                 
                                        
                                    
                                    
                                       E 1 %/1cm 139 la vârf de aproximativ 494 nm în acid clorhidric diluat
                                    
                                 Acid 4-aminocarminic:
                           
                                        
                                    
                                    
                                       Maximum în soluție apoasă de amoniac la 535 nm
                                    
                                 
                                        
                                    
                                    
                                       Maximum în soluție clorhidrică diluată la 530 nm
                                    
                                 
                                        
                                    
                                    
                                       E 1 %/1cm 260 la vârf de aproximativ 535 nm în soluție apoasă de amoniac, pH 9,5
                                    
                                 În produsele comerciale, acidul carminic se poate diferenția de amina sa prin HPLC
                        
                     
                           
                              Puritate
                           
                        
                        
                            
                        
                     
                           Solvenți reziduali
                        
                        
                           Etanol:
                           Metanol:
                        
                        
                           Maximum 150 mg/kg
                           Maximum 50 mg/kg
                        
                     
                           Cenușă totală
                        
                        
                           Acid carminic:
                           Carmină:
                        
                        
                           Maximum 5 %
                           Maximum 12 %
                        
                     
                           Proteine (N × 6,25)
                        
                        
                           Acid carminic:
                           Carmină:
                        
                        
                           Maximum 2,2 %
                           Maximum 25 %
                        
                     
                           Acid 4-aminocarminic
                        
                        
                           Maximum 3 % în raport cu acidul carminic
                        
                     
                           Materie insolubilă în amoniac diluat
                        
                        
                           Carmină: Maximum 1 %
                        
                     
                           Arsen
                        
                        
                           Maximum 1 mg/kg
                        
                     
                           Plumb
                        
                        
                           Maximum 1,5 mg/kg
                        
                     
                           Mercur
                        
                        
                           Maximum 0,5 mg/kg
                        
                     
                           Cadmiu
                        
                        
                           Maximum 0,1 mg/kg
                        
                     
                           
                              Criterii microbiologice
                           
                        
                        
                            
                        
                     
                           
                              Salmonella spp.
                        
                        
                           Absente în 10 g
                        
                     
                  
                     Pot fi utilizate lacuri de aluminiu ale acestui colorant
                  .”